Ek sal die verblyf vir enige iemand wat van stilte hou, aanbeveel. Alles was baie netjies, en die huis is baie gerieflik met lieflike ruim vertrekke, en alles wat 'n mens mag nodig kry vir 'n paar dae. Santa-Mari is baie vriendelik en het ons onmiddellik tuis laat voel. Terug gaan ons beslis, maar hierdie keer definitief vir 'n langer periode.
Baie dankie Charne vir jou goed toegeruste wooneenheid, jou vriendelikheid en die ekstra myl wat jy (gratis) vir ons gestap het. Ons sien jou weer. Kan hierdie gasteplaas aanbeveel!
Woonstel het alles wat nodig is vir selfsorg. Die eienaars is baie gaaf en gasvry. Ons sal weer daar gaan bly.
Het lekker gebly. Dink die verblyf kan nog lekkerder wees indien daar 'n tafeltjie en stoele of bankie buite in die agterplaas was. Het ook gedink daar sou 'n koffie-skinkbord wees.
Ons het heerlik gebly by 'n baie vriendelike, behulpsame gasvrou. Die verblyf is pragtig en baie netjies. Ons het waarlik niks gehad om oor te kla nie. Dit was so lekker om bietjie op die pragtige plaas rond te stap. Ons is bly alles is so groen, vir die boere se onthalwe!
Ons was baie verras met die puik verblyf. Die voerkrale veroorsaak bietjie vlieë, maar alle voorsorg is getref. Sal De Gunst Guest Farm verblyf enige tyd weer gebruik en aanbeveel.
Ek het een aand in die De Gunst gastehuis gebly, die kamer was ongelooflik mooi met 'n privaat badkamer aan die kamer asook 'n klein kombuisie. Ek kan dit definitief aanbeveel aan mede reisigers.
Ons was 'n familie wat die huis (selfsorg-eenheid) beset het en die huis was ingerig met alles wat jou eie huis het. Die ligging van die plek was sentraal en ons het elke dag 2 of drie plekke besoek reg oor die Wes-Kaap tot in Langebaan 'n draai gemaak. Die gasvrou is baie vriendelik, hulpvaardig en ek sal die De Gunst Plaas aanbeveel vir enige persoon wat akkommodasie soek.
Ons het heerlik gebly. Die wooneenheid is ruim en skoon. Dit is modern toegerus met alles wat mens nodig het vir 'n gemaklike verblyf. Die omgewing is stil, met 'n pragtige uitsig vanuit die eenheid. Die eienaars is gasvry en het ons baie welkom laat voel.
Ons was 'n groep van 6 volwassenes en het elke oomblik geniet. Die huis is uiters netjies en skoon en die beddens slaap heerlik! Daar is genoeg privaatheid vir almal en die binnebraai is 'n groot pluspunt! Geen geraas of lawaai nie en dis die moeite werd om daar tuis te gaan. Wens net ons kon langer bly as 'n naweek! Sal dit beslis aanbeveel.
Baie dankie aan LekkeSlaap vir puik diens en baie dankie aan Santa-Mari vir jou gasvryheid. Julle plekkie is pragtig en die omgewing is so rustig. Ons sal weer kom kuier en ook aanbeveel by vriende en familie.
Dit was 'n pragtige plaas en die huis was baie gerieflik. Santa-Mari was baie vriendelik en behulpsaam. Ek kan die verblyf enige tyd aanbeveel vir enige iemand.
Pragtige plaas, perfekte rusplek weg van woelige stad! Het weer soos kind gevoel! Nabygeleë aand verskeie besienswaardighede! Baie goed toegeruste self-help eenhede! Baie vriendelike eienaars, laat mens onmiddellik tuis voel! Die plek is 'n moet!
Ons het vir twee aande by De Gunst oorgeslaap. Die eienaar het ons baie vriendelik ontvang en twee keer deur die loop van ons verblyf kom hoor of alles nog reg is. Die blyplekkie is baie netjies en baie goed toegerus met alles wat jy nodig het vir 'n paar aande. Die beddens is ook heerlik. Dit is net 'n klein entjie uit die dorp uit wat dit perfek maak indien jy heerlik wil rus in die stilte, veral in die aand. Dit is ook nie te ver om te ry om ander plekkies te besoek nie. Dis beslis 'n plekkie wat ek weer sal besoek en vir ander aanbeveel.